Amerikanë dhe të huaj mblidhen në Kuotën Zero për të nderuar viktimat e 11 shtatorit 2001
Pikpamjet kundërthënëse dhe shërimi i plagëve, zëmërimi dhe pajtimi, vazhdojnë të jenë fenomene të ditës
Mijëra njerëz ishin mbledhur dje në rrugët e Nju Jorkut me një pamje dhimbjeje dhe respekti për ata që humbën jetën në sulmet terroriste më 11 shtator 2001. Korrespondenti i Zërit të Amerikës, Adam Filips bisedoi me disa prej tyre për të shprehur mendimet për ngjarjen. Është mëngjesi i 11 shtatorit 2010, pikërisht koha kur 9 vjet më parë kryen sulmet terroriste kundër Qendrës Botërore të Tregtisë e që tani njihet si Kuota Zero. Personeli i Zjarrfikëses 7 qendron gatitu ndërsa bien sirenat në kujtim të shokëve të tyre që dhanë jetën duke u përpjekur të shpëtonin të tjerët. Për një prej tyre, Roko Anxhelo Kosiolijo, ky ishte një moment tejet emocional. Për të njejtën arsye do të vijë edhe Frenk Markez nga Los Anxhelosi i Kalifornisë. Menjëherë pasi dëgjoi për sulmet dhe shkatërrimet që sollën ato, ai la punën dhe u nis për në Nju Jork si vullnetar. Ai qendroi këtu për shtatë muaj që të ndihmonte këta zjarrfikës dhe të kërkonte përmes rënojave të Kuotës Zero për trupat e njerëzve të vdiqën. Markez thotë se kjo përvojë i ndryshoi jetën përgjithmonë. Pranë Kuotës Zero, Sam Mandelbaum nga Teksasi tha se gjeti në ceremonitë e djeshme përkujtimore qetësinë dhe forcën njëkohësisht. Bonita Mentis ende nuk është në gjendje të pranojë se çfarë i ndodhi motrës së saj Shevonne, e cila vdiq në ato sulme. Për shkak të simbolizmit që lidhet me të, mund të harrohet lehtë se Kuota Zero dikur ishte qendra e një komuniteti tepër aktiv, por jo për njerëz si Robert Mulero që jeton dhe punon këtu. Për ata sulmet terroriste ishin një ngjarrje tejet lokale. Për shumë amerikanë dhe dashamirësit e tyre jashtë vendit kujtimet e sulemve terroriste të 11 shtatorit 2001 që tronditën botën janë ende të freskëta. Por siç kanë treguar edhe ngjarjet e kohëve të fundit që lidhen me sulmet 11 shtatorit në Nju Jork dhe pasojat e tyre, pikpamjet kundërthënëse dhe shërimi i plagëve, zëmërimi dhe pajtimi, vazhdojnë të jenë fenomene të ditës.